SGP อวดผลงานไตรมาส 2 พลิกกำไร 12 ลบ. พ่วงปันผล 0.10 บ./หุ้น XD 25 ส.ค.นี้
SGP อวดผลงานไตรมาส 2 พลิกกำไร 12 ลบ. จากช่วงเดียวกันเมื่อปีก่อนขาดทุน 127 ลบ. ขณะที่งวด 6 เดือน กำไรเพิ่มขึ้น 12% มาที่ 487 ลบ. จากช่วงเดียวกันเมื่อปีก่อนมีกำไร 433 ลบ. พ่วงปันผล 0.10 บ./หุ้น XD 25 ส.ค.นี้ กำหนดจ่าย 8 ก.ย.63
11 ส.ค. 2563

บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP รายงานผลการดำเนินงานงวดไตรมาส 2/63 สิ้นสุดวันที่ 30 มิ.ย. ดังนี้

โดยผลการดำเนินงานในไตรมาสดังกล่าว พลิกมีกำไร เนื่องจากบริษัทฯและบริษัทย่อย มีต้นทุนขาย, บริการและขนส่ง เป็นจำนวนเงิน 10,806.68 ล้านบาท เมื่อเปรียบเทียบกับงวดเดียวกันของปี 2562 เป็นจำนวนเงิน 16,384.94 ล้านบาท ซึ่งต้นทุนขาย, บริการและขนส่งลดลงจำนวนเงิน 5,578.26 ล้านบาทหรือคิดเป็นร้อยละ 34.05 สาเหตุหลักมาจากปริมาณการขายและราคาก๊าซ LPG ที่ลดลงกว่าในช่วงเวลาเดียวกันของปีก่อน
อีกทั้ง กลุ่มบริษัทฯมีค่าใช้จ่ายในการขายและบริหารเป็นจำนวนเงิน 295.26ล้านบาท เมื่อเปรียบเทียบกับงวดเดียวกันของปี 2562 ซึ่งมีจำนวนเงิน 402.35 ล้านบาท ลดลงจำนวน 107.09 ล้านบาทหรือร้อยละ 26.62 สาเหตุหลักของค่าใช้จ่ายที่ลดลงมาจากค่าใช้จ่ายในไตรมาส 2/62 ที่สูงกว่า เนื่องจากกลุ่มบริษัทฯ มีการตั้งสำรองค่าใช้จ่ายเพิ่มสำหรับผลกระทบจากการเปลี่ยนแปลงพระราชบัญญัติคุ้มครองแรงงานเรื่องการจ่ายค่าชดเชยพนักงานที่จะเกษียณอายุเป็นจำนวน 27.40 ล้านและมีการต้งัค่าเผื่อการลดมูลค่าของอุปกรณ์เพิ่มขึ้นจำนวน 39.77ล้านบาท
พร้อมกันนี้ บริษัทยังประกาศจ่ายปันผลจากงวดดำเนินงานวันที่ 1 ม.ค. 2563 ถึงวันที่ 30 มิ.ย. 2563 อัตราจ่ายเป็นเงินสด (บาทต่อหุ้น) 0.10 บาทต่อหุ้น ให้แก่ผู้ถือหุ้นสามัญ โดยจะขึ้นเครื่องหมาย XD ไม่ได้รับสิทธิปันผลในวันที่ 25 ส.ค. 2563 และกำหนดจ่ายเงินปันผลในวันที่ 8 ก.ย. 2563